ეკატერინა გორდონი

ეკატერინა (კატია) გორდონი (, დ. 19 ოქტომბერი, 1980, მოსკოვი) — რუსი ტელე და რადიოწამყვანი, პოეტი, კინორეჟისორი, მომღერალი, იურისტი და საზოგადო მოღვაწე.

ბიოგრაფია
ეკატერინა გორდონი დაიბადა 1980 წლის 19 ოქტომბერს მოსკოვში.
მამა — ვიქტორ პოდლიპჩუკი ფიზიკოსი იყო, ხოლო დედა — მარინა პროკოფიევა — მათემატიკოსი და სცენარისტი. ის სწავლობდა ჰუმანიტარულ გიმნაზიაში №1507 და ამავდროულად უფროსკლასელთა ეკონომიკურ სკოლაში, რომელიც ფუნქციონირებდა საერთაშორისო უნივერსიტეტთან.

 განათლება 
ეკატერინა გორდინმა 2002 წელს დაამთავრა მოსკოვის ლენინის სახელობის სახელმწიფო პედაგოგიური უნივერსიტეტის სოციალური ფსიქოლოგიის ფაკულტეტი, სადაც დაეუფლა ფსიქოლოგისა და სოციალური მუშაკის სპეციალობებს. უნივერსიტეტის დამთავრების შემდეგ ჩააბარა პეტრე თოდოროვსკის სახელობის სასცენარო და რეჟისორულ უმაღლეს კურსებზე, სადიპლომო სპეციალობით — მხატვრული კინოს რეჟისორი.

2005 წელს ეკატერინას სადიპლომო ფილმმა საერთაშორისო ფესტივალზე „ახალი კინო. XXI საუკუნე“ გრან-პრი მოიპოვა.Екатерина Гордон, гештальт*-режиссёр  // «Мой друг КОШКА» № 11-2010
მან ასევე წარჩინებით დაამთავრა მოსკოვის ო. კუტაფინის სახელობის სახელმწიფო იურიდიული უნივერსიტეტის სამოქალაქო სამართლის ფაკულტეტი, სადაც დაეუფლა იურისტის სპეციალობას.

 კარიერა 
2000-იანი წლების დასაწყისიდან ეკატერინა გორდონი მუშაობდა წამყვანად სხვადასხვა მნიშვნელოვან რადიოსადგურზე, მათ შორის: „მაიაკი“, „ეროვნული საინფორმაციო სამსახური“, „მეგაპოლისი“, „კულტურა“ და „ლაპარაკობს მოსკოვი“.
ის ასევე იყო რამდენიმე ტელეპროექტის წამყვანი: О2ТВ (გადაცემა „საუბარი წესების გარეშე“), „პირველი არხი“ („ქალაქელი პიჟონები“), ტელეარხი „ზვეზდა“ („ლეგენდის მეორე მხარე“) და ТВЦ („ვრემეჩკო“).

რეჟისორისა და სცენარისტის რანგში, 2005 წელს გორდონმა გადაიღო მოკლემეტრაჟიანი ფილმი „ზღვა ღელავს ერთხელ...“. როგორც მსახიობმა, მონაწილეობა მიიღო 2008 წლის სერიალში „ფოტოგრაფი“ და 2009 წლის ახალგაზრდულ მელოდრამაში „პიკაპი: გადაღება წესების გარეშე“.

2009 წელს ეკატერინა გორდონმა შექმნა პოპ-როკ ჯგუფი „Blondrock“. ამ ჯგუფთან ერთად მან ჩაწერა სინგლი  „ნათელი ადამიანები“ და ორი ალბომი: „სიყვარული და თავისუფლება“ (2010)«Любовь и свобода» от Кати Гордон  // «Вечерняя Москва»У прошлого нет будущего . // Lenta.ru, 2 декабря 2008 , «Надоело бояться!» (2012) და „დაღლილი ვარ შიშით!“ (2012).

2012 წელს გორდონმა გამოუშვა სოლო ალბომი „არაფერია ზედმეტი“, ხოლო 2016 წელს — თავისი პირველი ოფიციალური სტუდიური ალბომი „Sex&Drama“.

გორდონი ასევე მრავალი ცნობილი ჰიტის ავტორია, რომლებიც შეასრულეს ისეთმა შემსრულებლებმა, როგორებიც არიან: ანი ლორაკი, გრიგორი ლეპსი, მიხეილ გალუსტიანი, დმიტრი კოლდუნი, ანჟელიკა აგურბაში და სხვები.

2013 წელს მან მიიღო ორი სტატუეტკა დაჯილდოვების ცერემონიაზე „ოქროს გრამაფონი“: როგორც სიმღერის „აიღე სამოთხე“ () მუსიკისა და ტექსტის ავტორმა (შემსრულებელი: ანი ლორაკი) და როგორც სიმღერის  „დამემშვიდობე ინგლისურად“ () თანაავტორმა (შემსრულებლები: გრიგორი ლეპსი და ანი ლორაკი)

2016 წელს ეკატერინა გორდონმა მოიგო ჯილდო „წლის საუკეთესო დუეტი“ „Муз-ТВ-ის პრემიის“ ფარგლებში.

2014 წელს გამომცემლობამ АСТ გამოსცა ეკატერინა გორდონის წიგნი  „#პოეზიაკატიგორდონისგან“ () და ის დაასახელეს ერთ-ერთ ყველაზე ციტირებულ თანამედროვე ავტორად ინტერნეტსივრცეში.

ოთხი წლის შემდეგ, 2018 წელს, გამომცემლობამ „რიპოლ-კლასიკი“ გამოსცა გორდონის მეორე პოეტური კრებული —  „მიყვარხარ?“.

გარდა ამისა, ეკატერინა გორდონი არის შემდეგი ნაწარმოებების ავტორი: ლექსებისა და მოთხრობების კრებული „მდგომარეობები“,
მოთხრობა „დამთავრებულები“, პოეზიის კრებული „ვოლფრამის ძაფი“, ანტიუტოპიური რომანი „ინტერნეტი უნდა მოკვდეს!!!“
პიესა „ბედნიერია თუ არა პრეზიდენტის ცოლი?“ და სხვა ნაწარმოებები.Катя — режиссёр Катя — ведущая Катя — гость  // Сайт Кати Вево-Гордон

2023 წელს გორდონმა ტელეწამყვან ლერა კუდრიავცევასთან ერთად შექმნა მუსიკალური ჯგუფი „ЗаVисть“ („შურ/ZaVist“), რომელმაც გამოსცა სამი სინგლი: „ქალბატონები 30-ის ზემოთ“, „კორპორატივი“ და „გორკო“.

იურიდული საქმიანობა
2013 წელს ეკატერინა გორდონმა დააარსა იურიდიული და ფსიქოლოგიური დახმარების ოთახის შექმნა სახელწოდებით „SAFEROOM“.

2015 წელს მან შექმნა „ოპტიმალური იურიდიული გადაწყვეტილებების სააგენტო“, რომელიც სპეციალიზირდება ხმაურიან და საზოგადოებრივად რეზონანსულ საქმეებზე.

იგი წარმომადგენლად გამოდიოდა რამდენიმე ცნობილი ფიგურის სასამართლო დავებში, მათ შორის: ალექსანდრ კერჟაკოვის ყოფილი ცოლის — ეკატერინა საფრონოვას, მსახიობის — ეკატერინა არხაროვას,
და ტელეწამყვან ბორის გრაჩევსკის ყოფილი ცოლის — ანა გრაჩევსკაიას.

2017 წლიდან გორდონის იურიდიული კომპანია ფუნქციონირებს ბრენდით „გორდონი და ვაჟები“ ().

წლების განმავლობაში ეკატერინა გორდონის იურიდიულმა კომპანიამ დაიცვა არაერთი ცნობილი ადამიანის ინტერესები. მათ შორის იყვნენ: ვიქტორ დრობიში, ლერა კუდრიავცევა, დმიტრი ტარასოვი და ანასტასია კოსტენკო, ეველინა ბლედანსი, ანფისა ჩეხოვა, ინა ჟირკოვა, ირინა პიატენკო, ოლგა კაზაჩენკო, ალიონა ვოდონაევა, ანდრეი საფრონოვი, დანა ნაზაროვა, მორელა რუსო, რიტა დაკოტა, სერგეი ბლოხინი, დარია გლუშაკოვა, ანა ბაგაევა, დმიტრი ლანსკოი, ლილია აბრამოვა, კატერინა ნოვოსელცევა, როზა სიაბიტოვა, ზოია ბერბერი, ელენა ბორზოვა, ნატალია ბანტეევა, ასმიკ ვაიე რეიტორი, ევგენია ახრემენკო, ინა სოვკოვა და იასია დეგტარიოვა. 

2020 წლის ივლისში ეკატერინა გორდონმა დაიწყო ანასტასია კოსტენკოსა და მისი მეუღლის, ფეხბურთელ დმიტრი ტარასოვის ინტერესების დაცვა საქმეში, რომელიც უკავშირდებოდა ტარასოვის ყოფილ ცოლს — ოქსანა პონომარენკოს.

2020 წელს ეკატერინა გორდონი იცავდა მარინა ჩაიკას — რუსეთის ყოფილი გენპროკურორის შვილის, არტიომ ჩაიკას მეუღლის ინტერესებს, საქორწინო ურთიერთობის გაწყვეტისა და ალიმენტის მოთხოვნის საქმეში.

2020 წლის 28 ივლისს, მარინა ჩაიკამ განაცხადა, რომ განქორწინების მცდელობის შემდეგ მასზე ხორციელდებოდა ზეწოლ შვილების ჩამორთმევის მუქარით. ორი დღის შემდეგ, მოსკოვის პრესნენსკის რაიონის მე-378 სამსახურში მომქმედმა მსოფლიო მოსამართლემ მათი ქორწინება გააუქმა. ოქტომბერში, ტელეკომპანია „წვიმა“-სთან მიცემულ ინტერვიუში გორდონმა აღნიშნა, რომ მასზე დაიწყო შევიწროება სოციალურ ქსელებსა და ფედერალურ ტელეარხებზე, რასაც იგი უკავშირებდა მარინა ჩაიკას ინტერესების დაცვას. 2021 წლის 13 იანვარს ეკატერინა გორდონმა გაავრცელა ინფორმაცია, რომ მარინა ჩაიკა, შესაძლოა, მოიტაცეს მოსკოვის ოლქის ოდინცოვოს რაიონში — ნარკოლოგიური დისპანსერის მახლობლად (მოჟაისკის შოსე 55-ზე), სადაც ის მივიდა ფსიქოლოგიური ექსპერტიზისთვის, მეორე წარმომადგენლის თხოვნით. გორდონის თქმით, ჩაიკამ განცხადება შეიტანა რუსეთის საგამოძიებო კომიტეტში.

ეკატერინე გორდონი არის რუსეთის ფედერაციის პრეზიდენტთან არსებული ბავშვთა უფლებების დამცველის (ანა კუზნეცოვა) საბჭოს წევრი.

საზოგადროებრივი საქმიანობა
2010 წლის აგვისტოს თვეში ეკატერინა გორდონმა მიიღო მონაწილეობა ხიმკის ტყის დაცვის მხარდამჭერ მიტინგ-კონცერტში.Митинг-концерт «Мы все живем в Химкинском лесу» прошел на Пушкинской площади  // «Эхо Москвы»

2010 წლიდან ის აქტიურად მონაწილეობდა „სტრატეგია-31“-ის აქციებში, რომლებიც იცავდნენ შეკრების თავისუფლებას. 31 მაისს, გორდონმა მონაწილეობა მიიღო მიტინგში ტრიუმფალურ მოედანზე.

2010 წლის ივნისში, გორდონმა გამოუშვა სიმღერა „მათემატიკა“, რომელიც მიეძღვნა „სტრატეგია-31“-ს. სიმღერის კლიპი, რომელშიც მოცემულია კადრები მიტინგების დაშლიდან, სწრაფად გახდა პოპულარული ინტერნეტში და პრესაში მას უწოდეს „დაუმორჩილებლების ჰიმნი“Катя Гордон написала гимн «Несогласных»  // «Утро Петербурга» № 811, 21.06.2010 და „ტრიუმფატორების ხმა“.Акция МХГ, «Солидарности» и ЛГБТ-сообщества на Триумфальной провалилась  // Polit Online

გორდონი მონაწილეობდა სხვა ლიბერალურ პროტესტებში და აქტიურად ემსახურებოდა საპროტესტო მოძრაობის ინიციატივებს. ის ასევე არის მოძრაობის „არასაჭირო ჯიში“ (რომელიც პოპულარიზაციას უწევს უჯიშო ძაღლების მოდას)ორგანიზატორია (2006 წლიდან). 2012 წლის აპრილში იგი იყო საქველმოქმედო როკ-ფესტივალის ერთ-ერთი ორგანიზატორი, რომელიც უსახლკარო ცხოველების დაცვას ემსახურებოდა.Московские рок-музыканты поддержат бездомных животных // Вечерняя Москва 22 апреля 2012

2017 წლის 27 დეკემბერს მან რუსეთის ფედერაციის პრეზიდენტის არჩევნებზე წარადგინა თავისი კანდიდატურა „კეთილი საქმეების პარტიის“ სახელით, თუმცა მალევა უარი თქვა არჩევნებში მონაწილეობაზე.

2019 წელს დააარსა „ალიმენტის ფონდი“, რომელიც ქორწინებაში მყოფ ღარიბ ორსულ ქალებს უწევს დახმარებას.

2020 წლის გაზაფხულზე ეკატერინე გორდონი გამოვიდა გაციფრულების და ბავშვების დისტანციური სწავლების წინააღმდეგ, რომელიც თვითიზოლაციის რეჟიმის პირობებში იქნა შემოღებული, ასევე — განათლების რეფორმების წინააღმდეგ ამ მიმართულებით. მისი თქმით, „ეკრანული განათლება ზიანს აყენებს ბავშვების ჯანმრთელობასა და ფსიქიკას, ასევე მნიშვნელოვნად განსხვავდება მიზნებითა და ხარისხით ტრადიციული განათლებისგან“. გორდონმა თავისი პოზიცია Instagram-ის პირდაპირ ეთერში გამოთქვა, რომლის ჩანაწერმაც YouTube-ზე 3 მილიონზე მეტი ნახვა დააგროვა. მისმა ღია წერილმა ვლადიმერ პუტინისადმი, რუსეთში განათლების გაციფრულების წინააღმდეგ (მშობლებისა და მასწავლებლების სახელით), 280,000-ზე მეტი ხელმოწერა მოიპოვა.

2020 წლის აპრილში „ლევადა-ცენტრის“ მიერ ჩატარებული კვლევის მიხედვით, ეკატერინე გორდონი რუსეთის ყველაზე შთამაგონებელი პიროვნებების სიაში მოხვდა, რომლებიც თავიანთი აქტიური სამოქალაქო პოზიციით გამოირჩევიან. ეს შედეგი სამ სხვადასხვა ასაკობრივ ჯგუფში გამოკითხულ პირებს შორის დაფიქსირდა.

2020 წლის ოქტომბერში ეკატერინე გორდონმა დაიწყო საკუთარი გამოძიების ჩატარება დონის როსტოვში COVID-19-ით დაავადებული პაციენტების მასობრივი დაღუპვის შემთხვევაზე. მან მხარი დაუჭირა ქალაქის მაცხოვრებლებს როსტოვის ოლქის ჯანდაცვის მინისტრ ტატიანა ბიკოვსკაიასთან კონფლიქტში. თავის განცხადებაში მან მოითხოვა: საფუძვლიანი გამოძიება როსტოვის მე-20 საქალაქო კლინიკურ საავადმყოფოში მომხდარი ინციდენტის შესახებ და ყველა პასუხისმგებელი პირის (თანამდებობის პირის) პასუხისმგებლობაში მიცემა, ვინც მოვლენებში დამნაშავე აღმოჩნდა. ეკატერინა გორდონმა, საკუთარ წყაროებზე დაყრდნობით, განაცხადა, რომ როსტოვის საავადმყოფოსთვის ჟანგბადი შეძენილი იყო მხოლოდ ერთი მომწოდებლისგან — კერძო კომპანია „ООО «Оксиген“-ისგან. მისი თქმით, ჯანდაცვის მინისტრმა ტატიანა ბიკოვსკაიამ შეაჩერა ალტერნატიული, დამატებითი ჟანგბადის წარმოების ორგანიზების მცდელობა, რაც, გორდონის მტკიცებით, ბიკოვსკაიას პირადი გამდიდრების ინტერესებით იყო ნაკარნახევი. 27 ოქტომბერს ცნობილი გახდა, რომ ტატიანა ბიკოვსკაია გათავისუფლდა როსტოვის ოლქის ჯანდაცვის მინისტრის თანამდებობიდან. ეკატერინა გორდონმა ეს გადაწყვეტილება შეაფასა, როგორც „როსტოველების გამარჯვება“.

2021 წლის ივნისში ეკატერინე გორდონი „სამართლიანი რუსეთი — პატრიოტები — სიმართლისთვის“ პარტიის ყრილობაზე ნომინირებული იყო სახელმწიფო დუმის დეპუტატობის კანდიდატად სერპუხოვის ერთმანდატიან საარჩევნო ოლქ №126-ში. თუმცა, არჩევნებამდე რამდენიმე დღით ადრე, 13 სექტემბერს, მან მოხსნა თავისი კანდიდატურა.

პროფესიული ჯილდოები
2017 — „დრო ინოვაციებისა 2017“ — „ინოვაციები ყველა სფეროში“ (იურიდიული კომპანია „გორდონი და ვაჟები“)
2018 — SuccessfulLadies Awards —  „ადამიანის უფლებების საუკეთესო მცველი“ — ჯილდოს ორგანიზატორი: ოსტანკინოს პროდიუსერის ცენტრი
2018 — WomensSuccess Awards — „წარმატებული ქალების ჯილდო“

პირადი ცხოვრება
ეკატერინა გორდონი 2000-2006 წლებში დაქორწინებული იყო ალექსანდრე გორდონზე, 2011-2013 წლებში კი ორჯერ დაქორწინდა ადვოკატ სერგეი ჟორინზე (განქორწინებულია). მისი მესამე ქორწინება 2022 წლის იანვრში შედგა ბიზნესმენ ვიქტორ ხარხალისთან მას ყავს ორი შვილი: დანიილი (დ. 2012) და სერაფიმი (დ. 2017)

სქოლიო

კატეგორია:რუსი ქალები საქმიანობის მიხედვით
კატეგორია:ქალი იურისტები
კატეგორია:ქალი იურისტები ეროვნების მიხედვით
კატეგორია:რუსი კინორეჟისორები
კატეგორია:ცოცხალი ადამიანები
კატეგორია:მოსკოვში დაბადებულები